Արդյոք կառուցապատող ընկերությունը կզբաղվի՞ նաև անվտանգության համակարգերի տեղադրմամբ հարցին ի պատասխան տնօրենը նշեց, որ վերջին տարիներին համապատասխան ընդունող գերատեսչությունները բավական խստապահանջ են այդ հարցում, և հաշվի են առնվում հաշմանդամություն ունեցող մարդկանց համար անհրաժեշտ պայմանները: «Մենք սովորաբար անվտանգության համակարգերի տեղադրման աշխատանքները ենթակապալով հանձնում ենք որևէ մասնագիտացված ընկերության և հետամուտ ենք լինելու, որ անվտանգության համակարգերը նույնպես համապատասխանեն սահմանված նորմերին: Իրենց հերթին` ընդունող գերատեսչություններն են առավել ուշադիր դարձել, եթե, ասենք` անվտանգության համակարգերը հարմար չլինեն լսողության կամ տեսողության խնդիրներ ունեցող մարդկանց համար, ապա ԱԻՆ-ի աշխատակիցը որևէ պայմանով ստորագրությունը չի դնի այդ փաստաթղթի տակ»: